રાજકોટ, તા. ૧૪ : બક્ષીપંચ સમાજને ઓબીસી નિગમ દ્વારા વધુમાં વધુ લાભ મળે તેવા નિર્ણયો અંતર્ગત ગુજરાત પછાત વર્ગ વિકાસ નિગમની એક બેઠક ચેરમેન નરેન્દ્રભાઈ સોલંકીની અધ્યક્ષતામાં તેમજ સામાજીક અને ન્યાય વિભાગના અધિકારી સોલંકી, પછાત વર્ગ વિકાસ નિગમના એમ.ડી.અલ્ગોતર, સમાજ કલ્યાણ અધિકારી પટેલ, હિસાબી અધિકારી અમિતા ડગરા, પી.એસ. નિલેશ ચૌહાણની ઉપસ્થિતિમાં એક બેઠક મળી હતી. આ બેઠકમાં માર્ગદર્શન આપતા ચેરમેન નરેન્દ્ર સોલંકીએ જણાવ્યું હતું કે જન સંઘ કે ભાજપના સ્થાપનાના પાયામાં છેવાડાના માનવીને કેન્દ્ર સરકાર અને રાજય સરકારની લોકકલ્યાણકારી યોજનાઓનો લાભ મળે અને છેવાડાના માનવીનો પણ વિકાસ થાય તે માટે ભારતીય જનતા પાર્ટીના નેતૃત્વવાળી પારદર્શક, સંવેદનશીલ, નિર્ણાયક અને પ્રગતિશીલ સરકારના મુખ્યમંત્રી શ્રી વિજયભાઈ રૂપાણીના નેતૃત્વવાળી સરકાર દ્વારા અનેકવિધ યોજનાઓ અમલમાં મૂકવામાં આવેલ છે ત્યારે આજના સમયમાં પણ પછાત વર્ગના સર્વાંગી વિકાસ માટે વિવિધ લક્ષી યોજનાઓ થકી ઉત્કર્ષ કરવાની દિશામાં સરકાર અને તેના વિવિધ વિભાગો દ્વારા સંવેદના અને શીઘ્ર નિર્ણાયકતાથી પ્રયાસો થઈ રહ્યા છે. સરકાર દ્વારા અમલી વિવિધ યોજનાઓનો લાભ લઈ જીવનમાં પ્રગતિ સાથે એ જરૂરી છે.